open-index/open-wikipedia-markdown huggingface dataset:
Bindebrev

**Bindebrev** er et brev med en gåte skrevet på vers og en knute, som var i bruk i Danmark til langt innpå 1800-tallet. Bindebrev mottok man på sin navnedag eller på en av årets fire tamperdager (flyttedager). Skikken kom til Danmark fra Tyskland på 1600-tallet. Først spredte den seg blant adel og skrivekyndige, siden blant bønder. Bindebrevene er forløpere for nåtidens danske gækkebrev.

Brevene var ofte kunstferdig utklippet eller dekorert, og de inneholdt en gåte eller en knute av silketråd, som skulle løses. Idéen var at mottageren skulle løse gåten eller knutene. I motsatt fall var personen «bundet» til å holde et gilde, gi et kyss eller lignende.

I diktsamlinger fra 1600- og 1700-tallet treffer man tallrike bindebrev forfattet av Anders Bording, Peder Syv, Jørgen Sorterup, Thøger Reenberg med flere. Omkring 1685 skrev Dorothe Engelbretsdatter to bindebrev. Petter Dass skrev seks.

Bindebrevene var ofte kunstferdige og dekorert med farger, blomster og vers. De eldste kjente bindebrevene er fra 1600-tallet. Vi kjenner ett fra Christian IV til hans frille Karen Andersdatter:
«Kiere Karen,
Vi hafver erfaren,
hvis Dag i Dag det er.
Derfor vi binder
Eder og vinder
en Løsning, der maae være
med noget smukt,
Sukker eller Frugt,
kosteligt vi intet begiere.»


Forventningene om en fin fest er tydelige i det bindebrevet som den 15-årige Birte Hansdatter på Fyn fikk fra en venninne: 
«Jeg binder dig hverken med Baand eller Bast, 
men med en Silkesnor saa fast 
Nu venter vi paa, at du et godt Gilde vil give 
med Kaffe og Mjød og Kringler fin 
alt efter Viljen din 
og frie Musikanter. 
Byd til Gilde hvem du vil, 
og hvem dit Sind staar til ,
mig du ikke forglemme maa...»


## Referanser


## Eksterne lenker
* ''Binde-brev'' i Ordbog over Det Danske Sprog
* ''Bindebrev'' på nettsiden ''Avtrykk.no''
Jarmo Sandelin

**Jarmo Sandelin** (født 1967) er en svensk profesjonell golfspiller som spilte på Europatouren.

## Meritter
### Seire på Europatouren
* 2001 BMW Asian Open
* 1999 Peugeot Open de Espana, German Open
* 1996 Madeira Island Open
* 1995 Turespana Open De Canaria

### Seire på Challenge Tour
* 1994 Challenge Novotel

## Lagturneringer
* Ryder Cup: 1999
* Alfred Dunhill Cup: 1995, 1996, 1999
* World Cup: 1995, 1996, 1999
* Seve Trophy: 2000

## Eksterne lenker
* 
*
El Aaiún flyktningleir

**El Aaiún flyktningleir** (opprettet 1975) er en av De saharawiske flyktningleirene i Tindouf, og er oppkalt etter hovedstaden i Vest-Sahara. Det eksakte antallet flyktninger i leiren er ikke kjent, men det er beregnet til å være godt over 30 000 mennesker. Leirene i Tindouf ble opprettet etter Marokkos invasjon av Vest-Sahara og den påfølgende krigen. El Aaiún flyktningleir er en av de fire hovedleirene i flyktningleirene rundt Tindouf. Leirene styres av flyktningene selv og er en del av Den saharawiske arabiske demokratiske republikk (SADR), selv om leiren ligger i Algerie. I leiren velger de både representanter til frigjøringsorganiasjonen Polisario som styrer SADR, til ledelse av flyktningleiren og ledelse av de ulike underavdelingene i El Aaiún flyktningleir.

Befolkningen i leirene er stort sett arbeidsledige, men holder ofte geiter og kameler. Geitene brukes hovedsakelig til produksjon av melk, mens kamelene brukes til både melk, transport og kjøtt.
Anna Oxenstierna

**Anna Oxenstierna** (født 1963) er en svensk tidligere profesjonell golfspiller.

Etter en amatørkarriere der hun blant annet var med på å vinne lag-EM for juniorer i 1981 og 1984, ble Oxenstierna profesjonell i 1987. Foruten en seier på Women Professional Golfers' European Tour, nå kalt Ladies European Tour, hadde Oxenstierna også seire på den svenske golftouren Telia Tour.

## Meritter
### Seire på Women Professional Golfers' European Tour
* 1989 TEC Players Championship.

## Referanser
Jared Monti

**Jared Monti** (født 20. september 1975 i Massachusetts, død 21. juni 2006) var en soldat i den amerikanske hæren som fikk USAs høyeste dekorasjon for tapperhet, Medal of Honor, for hans handlinger i Afghanistan. 

Monti ble utplassert sammen med sin avdeling i Afghanistan da de ble angrepet av en større gruppe fiendtlige opprørere. Da en medsoldat ble skadet, forsøkte Monti å redde ham og ble drept i forsøket. President Barack Obama undertegnet fullmakten for at Monti skulle motta Medal of Honor og medaljen ble gitt til familien hans under en seremoni i Det hvite hus i 2009. Monti var den sjette amerikanske soldaten fra krigene i Irak og Afghanistan som ble tildelt Medal of Honor.

## Referanser


## Eksterne lenker
* 
*  
* 
*
Mauritz Kåshagen

**Mauritz Kåshagen** (født 15. februar 1989) er en norsk friidrettsutøver fra Ringsaker i Hedmark. Han har fire NM-gull på 400 meter innendørs. 

Kåshagen deltok i junior-VM 2008 som gikk i Bydgoszcz, der han nådde semifinalen med ny norgesrekord for juniorer på 47,71. Han forbedret denne rekorden i NM i 2008 med tiden 47,58.

Kåshagen var også innehaver av norgesrekorden for juniorer innendørs på 400 meter på tiden 48,69, helt til Sondre Nyvold Lid forbedret denne til 48,24 i 2012.

Kåshagen var en del av stafettlaget som satte norgesrekord for eldre juniorer (under 23 år) på 4x200 meter innendørs i NM 2009. Kåshagen satte ny norsk innendørsrekord på 400 meter på tiden 46.88 i januar 2016.

## Medaljer i norske mesterskap

## Referanser




## Eksterne lenker
* 
* Rekorder Junior 22 innendørs
* Rekorder junior 19 innendørs
* Bestenoteringer friidrett
* NM innendørs 2012
* Resultater - AndRo Data
Rabouni flyktningleir

**Rabouni flyktningleir** (opprettet 1975) de facto-hovedstaden i Den saharawiske arabiske demokratiske republikk (SADR) og hovedleiren i De saharawiske flyktningleirene i Tindouf. Rabouni er ikke i nærheten av å være like stor som de fire hovedleirene El Aaiún, Smara, Awserd og Dakhla. Rabouni er først og fremst en administrasjonsleir og det bor ikke så mange flyktninger der. De fleste departementene til SADR ligger der og Protokollen, hvor alle utenlandske gjester må overnatte første natten. Selv om det ikke bor mange der, har leiren utviklet seg til et slags handelssted også. Det er mange butikker der i forhold til de andre leirene, men de stenger tidligere siden det ikke er så mange der på kveldstid. Mange av de som arbeider i Rabouni flyktningleir bor i 27. februar-leiren, som er den nærmeste. 

Rabouni betyr vannkilde og er den eneste av de saharawiske flyktningleirene som har et navn som tilhørte stedet før flyktningene kom. Leirene i Tindouf ble opprettet etter Marokkos invasjon av Vest-Sahara og den påfølgende krigen.
Tifariti

**Tifariti** er den største byen i den frigjorte delen av Vest-Sahara. Byen er foreslått som ny hovedstad i Den saharawiske arabiske demokratiske republikk, så lenge El Aaiún er okkupert av Marokko. Tifariti er eneste sted i frigjorte Vest-Sahara med relativt mye bebyggelse. De fleste store møtene til frigjøringsbevegelsen Polisario holdes her. 

Tifariti er et viktig arkeologisk sted og har hulemaleri og helleristninger som daterer seg tilbake til rundt 8000 før Kristus. Byen var et viktig strategisk sted under Vest-Sahara-krigen. Marokko tok kontroll over byen i 1987 og okkuperte den til Polisario vant den tilbake i 1991 etter harde kamper. Området har fortsatt mange rester fra krigen som utbrente stridsvogner, flyvrak, ødelagte bygg og minefelt. Det har vært SADRs politikk å ikke bruke mye ressurser på å bygge opp det frigjorte Vest-Sahara, siden det fort vil bli bombet i stykker av det marokkanske flyvåpenet i en eventuell ny krig. 

Hvert år arrangeres Sommeruniversitetet i Tifariti i byen. Det finnes ikke høyere utdanningstilbud i Vest-Sahara, så alle som vokser opp i De saharawiske flyktningleirene i Tindouf, må til utlandet dersom de skal ta høyere utdanning. Gjennom å ta høyere utdanning i utlandet, får de ikke opplæring i saharawisk historie, språk og kultur. Derfor tilbyr Sommeruniversitetet i Tifariti dette for studenter som er hjemme fra utenladsstudier på sommeren. Mange hundre studenter deltar hvert år.  

Byen har også et sykehus og er hovedkvarteret for organisasjonen Landmine Action som er delfinansiert av Norge og arbeider med å fjerne de mange landminene og ueksploderte våpen.
Adam Mednick

**Adam Mednick** (født 1966) er en svensk profesjonell golfspiller på Europatouren og Challenge Tour.

Mednick ble profesjonell i 1989. Turneringen han vant i 2002, North West of Ireland Open, var delarrangert av Europatouren og Challenge Tour. I tillegg til denne hadde han mellom 1990 og 1996 ytterligere fem seire på Challenge Tour, og en på den svenske Telia Tour i 1998.

## Meritter
### Seire på Europatouren
* 2002 North West of Ireland Open

## Eksterne lenker
*
Christian Nilsson

**Christian Nilsson** (født 1979) er en svensk profesjonell golfspiller på Europatouren.

Nilsson ble profesjonell i 1999. 

## Meritter
### Seire på Europatouren
* 2009 Saint-Omer Open

## Eksterne lenker
* 
*
27. februar-leiren

**27. februar-leiren** er en av leirene i De saharawiske flyktningleirene i Tindouf, Algerie. 27. februar-leiren er den minste av leirene og er i all hovedsak vokst rundt 27. februar-skolen. En jenteskole oppkalt etter 27. februar-revolusjonen, da Den saharawiske arabiske demokratiske republikk ble stiftet. Det er ettertraktet blant de saharawiske flyktningene å bo i 27. februar-leiren, siden den har den beste og mest stabile elektrisitetsforsyningen. Derfor blir gjerne journalister og andre som er avhengig av jevn strømtilgang for å drifte nettsider eller liknende prioritert når det gjelder bosetting her. De fleste ministrene og embedsfolkene som arbeider i Rabouni flyktningleir bor også her.

## Litteratur
*
Dakhla flyktningleir

**Dakhla flyktningleir** (opprettet 1975) er en av De saharawiske flyktningleirene i Tindouf, og er oppkalt etter hovedstaden i Vest-Sahara. Det eksakte antallet flyktninger i leiren er ikke kjent, men det er beregnet til å være godt over 30 000 mennesker. Leirene i Tindouf ble opprettet etter Marokkos invasjon av Vest-Sahara og den påfølgende krigen. Dakhla flyktningleir er en av de fire hovedleirene i flyktningleirene rundt Tindouf. Det er også den eldste leiren og ligger ganske langt unna de andre leirene. Dakhla flyktningleir ble etablert lengre sørøst for Tindouf for å være mer skjermet for eveuntuelle marokkanske flyangrep, samt at flyktningene skulle slippe å høre de algerske flyene ved flybasen i Tindouf. Mange av flyktningene ble bombet under flukten fra Vest-Sahara og var tramatisert. Dakhla skiller seg også fra de andre leirene med at der finnes enorme sanddyner som ofte forbindes med Saharaørkenen, men som det ikke finnes mye av i dette stenørkenområdet. 

Leirene styres av flyktningene selv og er en del av Den saharawiske arabiske demokratiske republikk (SADR), selv om leiren ligger i Algerie. I leiren velger de både representanter til frigjøringsorganiasjonen Polisario som styrer SADR, til ledelse av flyktningleiren og ledelse av de ulike underavdelingene i El Aaiún flyktningleir.

Befolkningen i leirene er stort sett arbeidsledige, men holder ofte geiter og kameler. Geitene brukes hovedsakelig til produksjon av melk, mens kamelene brukes til både melk, transport og kjøtt.
Cecilia Ekelundh

**Cecilia Ekelundh** (født 1978) er en svensk profesjonell golfspiller på Ladies European Tour (LET). 

Ekelundh ble profesjonell i 2000, og spilte i begynnelsen på Telia Tour. Hun debuterte på Ladies European Tour i 2002. Den første seieren kom i 2004 i Portugal. I 2005 forsvarte hun tittelen i Portugal. Hun forsøkte også å kvalifisere seg for LPGA-touren, men fikk bare begrenset spillerett. I 2006 kom den tredje seieren på LET.

## Meritter
### Seire på LET
* 2006 Ladies English Open
* 2005 Algarve Ladies Open of Portugal
* 2004 Ladies Open of Portugal

## Eksterne lenker
* Profil på ladieseuropeantour.info
* Profil på golfdata.se
Nicolas Antonoff

**Nicolas Antonoff** (født 28. desember 1981 i Annecy i Frankrike) er en fransk profesjonell ishockeyspiller. Antonoff har spilt ni sesonger i Ligue Magnus mellom 2001 og 2011. Hans beste sesong i 2004-05, da han samlet 14 poeng på 21 kamper med Brûleurs de Loups.

Antonoff har også spilt i Avalanche de Mont-Blanc, Ours de Villard-de-Lans og Pingouins de Morzine. Han signerte for 2011-12 sesongen med den norske klubben Stjernen Hockey. Han har landskamper for Frankrike.

## Referanser


## Eksterne lenker
*
Louise Friberg

**Louise Friberg** (født 1980) er en svensk profesjonell golfspiller på LPGA-touren.

Friberg ble profesjonell i 2003. Hun spilte på Futures Tour og Telia Tour, der hun vant en turnering i 2005, før hun kvalifiserte seg for Ladies European Tour (LET) i 2006. I 2007 ble det tre topp-ti-plasseringer på LET, før hun på høsten gjennomførte LPGAs kvalifiseringsskole, og fikk spillerett på LPGA for 2008-sesongen. Sesongen ga en seier i den nå nedlagte turneringen MasterCard Classic, der hun også satte turneringsrekord siste dag med en runde på 65 slag, 7 under par. 

## Meritter
### Seire på LPGA-touren
* 2008 MasterCard Classic

## Eksterne lenker
* 
*
Rupert Wildt

**Rupert Wildt** (1905–1976) var en tysk-amerikansk astronom. I 1927 ble han tildelt en filosofisk doktorgrad fra Universitetet i Berlin. Han begynte ved Universitetet i Göttingen, hvor han spesialiserte seg på egenskapene til atmosfærer.

I 1932 studerte han Jupiters spektra sammen med andre ytre planeter, og identifiserte visse absorpsjonsband som tilhører de hydrogen-rike forbindelsene av metan og ammoniakk. Sammensetningen dukket konsistent opp med en sammensetning som ligner på solen og andre stjerner.

Under antakelse av at atmosfæren var sammensatt av disse gassene laget han på 1940- og 1950-tallet en modell av planetenes struktur. Han antok at planetenes kjerne var solid og hovedsakelig bestod av stein og metaller, dekket av et ytre lag av is med en tykk atmosfære rundt. Hans modell er fremdeles allment akseptert.

I 1934 emigrerte han til USA, hvor han ble vitenskapelig assistent ved Princeton University fra 1937 til 1942. Han ble deretter assisterende professor ved University of Virginia frem til 1947, før han begynte på fakultetet ved Yale University.

I 1937 foreslo han at Venus' atmosfære var sammensatt av en tåke av formaldehyd. Hans observasjoner av atmosfæren avdekket ikke noe vann på den tiden, men senere ballongbaserte målinger viste vann i atmosfæren og hans forslag ble forkastet. I 1940, derimot, satte han ut hypotesen om at karbondioksiden i Venus' atmosfære fanget varme, et fenomen som senere ble kalt drivhuseffekten.

Fra 1965 til 1968 var han president i *Association of Universities for Research in Astronomy*. I perioden 1966&ndash;1968 holdt han stillingen som leder for avdelingen for astronomi ved Yale, og fra 1973 til sin død var han professor emeritus.
Scanbok forlag

**Scanbok forlag** var et norsk forlag. Forlaget ble etablert i 1985 med Knut Lindh som forlagssjef. Det ble kjøpt av Egmont og fusjonert med Hjemmets bokforlag i 1990. Scanbok forlag utga en rekke biografier og dokumentarbøker, bl.a. *Øksemordene i Lille Helvete* av Tore Sandberg, *Trango triumf og tragedie* av Stein P. Aasheim, *Troll skal temmes* av Karen-Christine Friele og *Halleluja!* av Dan Børge Akerø.
Chris Hanell

**Christopher Hanell** (født 1973) er en svensk tidligere profesjonell golfspiller på Europatouren.

Hanell ble profesjonell i 1997, og fikk spillerett på Europatouren i 1999-sesongen etter en 13.-plass på Challenge Tours pengeliste i 1998. Hans beste plassering på Europatourens pengeliste, 62.-plass, fikk han i 1999, hans debutsesong, og 2004, sesongen han vant på Madeira. Hanell la opp i 2008.

## Meritter
### Seire på Europatouren
* 2004 Madeira Island Open

## Eksterne lenker
*
Impaled Nazarene

**Impaled Nazarene** er et black metal-band fra Finland, etablert i 1990 i Uleåborg. Bandets musikk inneholder også elementer av grindcore, thrash metal og punk.

## Medlemmer
*Mika Luttinen, vokalist
*Tomi UG Ullgren, gitarist
*Jarno Anttila, gitarist
*Mikael Arnkil, bassist
*Reima Kellokoski, trommeslager

## Diskografi
* *Shemhamforash* (demo, 1991)
* *Taog Eht Fo Htao Eht* (demo, 1991)
* *[[Goat Perversion]]* (EP, 1991)
* *[[Sadogoat]]* (EP, 1992)
* *[[Tol Cormpt Norz Norz Norz]]* (1993)
* *«[[Satanic Masowhore]]»* (7", 1993)
* *[[Ugra Karma]]* (1993)
* *[[Suomi Finland Perkele]]* (1994)
* *[[Latex Cult]]* (1996)
* *[[Motörpenis]]* (EP, 1996)
* *[[Rapture (Impaled Nazarene-album)|Rapture]]* (1998)
* Split 7" m/Driller Killer (2000)
* *[[Nihil (Impaled Nazarene-album)|Nihil]]* (2000)
* *[[Decade of Decadence (Impaled Nazarene-album)|Decade of Decadence]]* (samlealbum, 2000)
* *[[Absence of War Does Not Mean Peace]]* (2001)
* *[[All That You Fear]]* (2003)
* *[[Death Comes in 26 Carefully Selected Pieces]]* (konsertalbum, 2005)
* *[[Pro Patria Finlandia]]* (2006)
* *[[Manifest (album)|Manifest]]* (2007)
* *[[Road to the Octagon]]* (2010)

## Eksterne lenker
* 
*
Maria Isabel Garcia Asensio

**Maria Isabel Garcia Asensio** (født 1970), kjent mononymt som **Marisa**, er en spansk dance-artist, som er bosatt Belgia.

Hun var vokalist og frontfigur for den belgiske eurodance-gruppen Paradisio fra 1995 til 1998. Hun var kjent for de fargerike klærne og parykkene (som regel i rosa eller blått) hun brukte på live-konserter og i musikkvideoer til sangene deres, f.eks. kjente sanger som «Bandolero» (1996), «Vamos a La Discoteca» (1997) og ikke minst «Bailando», som ble en kjempehit sommeren 1997.

Hun sluttet i gruppen i 1998 på grunn av problemer med plateselskapet som gikk konkurs, og hun startet da en solokarriere. Hun har gitt ut singlene «Chocolate Cafe» (2000) og «Copa de Champaña» (2001) i etterkant, og i tillegg hadde hun gitt ut singelen «Bonito» (1992) allerede før hun ble med i Paradisio. Hun har blitt aktiv på sosiale medier utover 2010-årene, og i 2019 ga hun ut singelen «Mister e Misterio».

## Eksterne lenker
* 
* Bide&Musique
* KDJ Eurodance
* Discogs.com (karriere som soloartist)
Caroline Hedwall

**Caroline Hedwall** (født 1989) er en svensk profesjonell golfspiller på Ladies European Tour (LET).

Som amatør vant Hedwall blant annet EM for amatører i 2007 og 2009. Hun var også med på å vinne VM for lag, Espirito Santo Trophy, i 2008 og EM for lag i 2008 og 2010. Hun deltok som amatør i flere proffturneringer, blant annet Women's British Open, der hun i 2010 ble beste amatør.

Etter å ha spilt universitetsgolf i USA, ble Hedwall profesjonell i 2011. Allerede i sin første turnering i januar, Samsung New South Wales Open på den australske proff-touren ALPG, gikk hun helt til topps. Senere samme sesong vant hun fire ganger på LET; Allianz Ladies Slovak Open i mai, Finnair Masters i juli, UNIQA Ladies Golf Open i Østerrike i september og Hero Honda Women's Indian Open i India i desember.  Hun ble også tatt ut til Solheim Cup i 2011. Etter sesongen ble hun kåret til Årets spiller og Årets nykommer på Ladies European Tour.

## Meritter
### Seire på Ladies European Tour
* 2018 Lacoste Ladies Open de France
* 2012 UNIQA Ladies Golf Open
* 2011 Allianz Ladies Slovak Open, Finnair Masters, UNIQA Ladies Golf Open, Hero Honda Women's Indian Open

## Solheim Cup
* 2011 - 4 matcher; vant 2, delte (spilte uavgjort i) 1 og tapte 1.
* 2013 - 5 matcher; vant 5.
* 2015 - 4 matcher; vant 1, tapte 3

## Referanser


## Eksterne lenker
*
Schwelm

**Schwelm** er en kretsby og administrativt sete i Ennepe-Ruhr-Kreis i Regierungsbezirk Arnsberg i den tyske delstaten Nordrhein-Westfalen. Byen har et areal på 20.50 km² og en befolkning på 28&nbsp;614 innbyggere (31. desember 2010).

## Bilder

File:Herbergstraße 12.jpg|En fredet bygning i Herbergstraße 12
File:Schwelm Altmarkt Christuskirche.jpg|Kristuskirken


## Referanser


## Eksterne lenker
*
Daniel Friberg

**Daniel Joel Friberg** (født 10. juli 1986 i Motala i Östergötlands län), er en svensk tidligere skøyteløper som var med og tok sølv med Sveriges lagtempo-lag under Enkeltdistanse-VM 2009 på skøyter i Richmond, Canada og var også med og representerte hjemlandet under Vinter-OL 2010 i Vancouver. 

Mot slutten av sin karriere var han med på Team CBA, sammen med blant andre norske Håvard Bøkko, franske Alexis Contin og nederlandske Lars Elgersma. I slutten av oktober 2011 bestemte Friberg seg for å legge opp med skøyter.

## Personlige rekorder
Oppdatert pr 20. mai 2011

## Meritter
### Internasjonale mesterskap
Olympiske leker (Vinter) deltatt i ett OL ved 2 konkurranser.
:* Vancouver 2010 på 1500m og Lagtempo.
::* beste resultat 7.-plass på lagtempo og individuelt 25.-plass på 1500m i Vancouver 2010.

Sprint-VM på skøyter deltatt 2 ganger.
:* Heerenveen 2008 og Moskva 2009.
::* beste resultat 24.-plass sammenlagt i Moskva 2009.

Enkeltdistanse-VM på skøyter deltatt i 2 VM ved 3 konkurranser.
:* Salt Lake City 2007 på lagtempo, Richmond 2009 på 1500m og Lagtempo.
::* beste resultat 2.-plass på lagtempo og individuelt 19.-plass 1500m, begge i Richmond 2009.

EM på skøyter deltatt i 2 EM. 
:* Hamar 2010 og på Collalbo 2011.
::* beste resultat 17.-plass sammenlagt i Hamar 2010.

Junior-VM på skøyter deltatt i ett VM ved en konkurranse.
:* Erfurt 2006 i sammenlagt.
::* beste resultat 29.-plass sammenlagt i Erfurt 2006.

### Sammenlagt i [[Verdenscupen på skøyter|verdenscupen]]
Oppdatert etter sesongen 2010/11.

## Referanser




## Eksterne lenker
* 
*  
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (noen resultater)
*  Profil på Effesport.nl (noen resultater)
*  Profil  på SportNavigator.nl (personlige rekorder og info)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010
*  Profil på Sveriges Radios Vinter-OS 2010
;Bilder
*  Bilder på SpeedSkatingPhotos.info/DesgPhoto.com
Maurizio Pollini

**Maurizio Pollini** (1942–2024) var en italiensk pianist og dirigent.

## Liv og virke
Maurizio Pollini var sønn av den italienske arkitekten . Han debuterte som pianist allerede i niårsalderen. Fram til han var 13 år studerte han hos Carlo Lonati, deretter hos Carlo Vidusso til omtrent 18 års alder. Senere fikk han undervisning av pianisten Arturo Benedetti Michelangeli.

Ved den internasjonale pianistkonkurransen i Genève i 1957 vant Pollini andreprisen (ingen førstepris ble utdelt det året). I 1959 vant han Ettore-Pozzoli-konkurransen og året etter Frédéric Chopin Internasjonale Pianokonkurranse i Warszawa. Deretter trådte han fram på den internasjonale konsertscenen. Pollini dirigerte i blant ved Rossini-Festivalen i Pesaro.

I 1996 fikk han Ernst von Siemens' musikkpris, i 2000 Republikken Italias fortjenstorden, i 2002 ECHO Klassik for sitt livsverk og i 2007 som årets instrumentalist og i 2009 ble han tildelt Ehrenzeichen für Verdienste um das Land Wien.

## Repertoar

Pollini ble først kjent for sine dynamske og ildfulle fortolkninger av Chopins verk; allerede i Milano i 1957 skapte han oppsikt ved sitt spill av Chopin-etyder. På slutten av 1960-årene konsentrerte han seg mer om klarhet og en finslipt klang. På denne tiden ble fortolkningen hans til dels regnet som ganske glatte, men senere har han vist en større grad av impulsivitet og uttrykkskraft.

Pollinis repertoar har tyngdepunktet innen Chopin, Ludwig van Beethoven og Franz Schuberts verker. Joachim Kaiser skriver at under Pollinis hender klinger Chopin alltid festlig og med framdrift, da han ikke dveler ved de vanlige rubatopartiene. Pollini spiller også musikk fra 1900-tallet; Alban Berg, Anton Webern og Arnold Schönberg, dessuten også avantgardistiske samtidskomponister som Pierre Boulez, Luciano Berio og Luigi Nono. I forbindelse med Schönbergs 100. fødselsdag oppførte Pollini alle klaververkene hans i flere byer.

## Referanser


## Eksterne lenker
* 
* 
* 
* 
*  
*
EUFOR Concordia

**EUFOR Concordia** var en fredsbevarende operasjon i regi av EU i Republikken Makedonia. Operasjonen var i virksomhet fra 31. mars til 15. desember 2003. Oppgaven var å beskytt observatører fra EU og OSSE. Disse overvåket iverksettelsen av Ohridavtalen, fredsavtalen mellom makedonske og albanske partier. EUFOR Concordia overtok oppgaven etter NATOs Operasjon Allied Harmony. 
EUFOR Concordia hadde en styrke på 350 mann. Norge bidro med seks offiserer til operasjonen. 

EUFOR Concordia var et ledd i EUs sikkerhets- og forsvarspolitikk (ESDP) og var unionens første militære fredsbevarende styrke. Politioperasjonen Proxima, som også var ledet av EU, overtok etter militæroperasjonen EUFOR Concordia.

## Referanser
Grim torv

**Grim torv** (1–5) er en gatestubb på Grim i Kristiansand som forbinder Setesdalsveien med Møllevannsveien. Veien fungerer som et sentralt punkt for nærmiljøet, med et supermarked og andre butikker, samt bussholdeplasser. 

Hver side av gata huser en egen større bygning med flere funksjoner, samt en tidligere mølle, per april 2023 en brukthandel bare kalt Mølla, på den nordvestlige siden. Den større nordvestlige bygningen huser primært en Meny-butikk mot sørvest («forsiden»), og flere butikker på «baksiden», inkludert en kinamatrestaurant, en gravsteinsbutikk, en veterinær og en Pizzabakeren-pizzeria. Bygningen inneholder også en frisør. Den sørøstlige rekken inneholder en sykkelbutikk, et bakeri og et Apotek 1-apotek. Det er lagt planer ved Kristiansand kommune om å bygge ut gata og omegn til et større, «urbant storkvartal».

Tidligere hadde veien torvfunksjoner som kolonial, bakeri og slakterbutikk. På den ene siden av gatestubben, matrikulert til Setesdalsveien hadde to busselskaper verksted- og garasjeanlegg, Lillesand og Topdalens Bilruter (LTB) og Torridalens Bilruter (TBR), som i dag (per april 2023) huser et supermarked og diverse andre forretninger. Torvet hadde også tidligere en filial til Sørlandsbanken, som først ankom Grim i 1937. Banklokalene huset senere forskjellige forretninger, blant annet en blomsterhandel (Blomsterhallen), en kebabsjappe og en matvarehandel med importvarer.

I 2001 ble Postens 500. Post i butikk etablert i matvarehandelen på Grim torv.

## Referanser
Operasjon Display Deterrence

**Operasjon Display Deterrence** var en NATO-operasjon i Tyrkia fra 26. februar til 30. april 2003 i forbindelse med konflikten med Irak. Operasjonen ble iverksatt etter at Tyrkia ba om støtte fra NATO-allierte med henvisning til Atlanterhavspaktens artikkel 4. Operasjon Display Deterrence var en luftforsvarsoperasjon med to AWACS-fly stasjonert ved luftforsvarsbasen i Konya, samt nederlandske og amerikanske bakkebaserte luftforsvarsvåpen av typen  MIM-104 Patriot stasjonert i Diyarbakır, Batman og İncirlik. Andre NATO-land bidro med annet utstyr og personell til operasjonen. Norge bidro med fire offiserer til Operasjon Display Deterrence. 

## Referanser
Tonny Brochmann

**Tonny Brochmann Christiansen** (født 11. august 1989) er en dansk fotballspiller som spiller for Horsens fS.

Han har tidligere spilt for AC Horsens, Sogndal Fotball, Sandnes Ulf, Jerv og Stabæk. Brochmann fikk sin Tippeliga-debut da han ble byttet inn for Sogndal 7. august 2011 på hjemmebane mot Vålerenga Fotball. Han er en offensiv midtbanespiller, som også kan bekle en kantrolle og en indreløper-posisjon. Brochmann er mest kjent for sine kjappe vendinger, tekniske finesser og sitt blikk for spillet.

## Referanser

 
## Eksterne lenker
* 
* Spillerprofil på Altomfotball.no
Fredrik Andersson Hed

**Fredrik Andersson Hed** (1972–2021) var en svensk profesjonell golfspiller på Europatouren.

Andersson Hed ble født Andersson, men tok sin kones etternavn Hed i tillegg da de giftet seg i 2004. Han ble profesjonell i 1992. Han har hatt problemer med å beholde spilleretten på Europatouren, og har derfor også spilt mye på Challenge Tour, der han har to seire. Hans første seier på Europatouren kom i 2010, da han også endte på 22.-plass på tourens pengeliste, hans beste plassering så langt i karrieren.

Andersson Hed døde av kreft i 2021, 49 år gammel.

## Meritter
### Seire på Europatouren
* 2010 BMW Italian Open

### Seire på Challenge Tour
* 1993 Toyota PGA Championship
* 2000 Le Touquet Challenge de France

## Referanser


## Eksterne lenker
*
Operasjon Unified Protector

**Operasjon Unified Protector** var en NATO-ledet militæroperasjon bestående av luft- og flåtestyrker rettet mot Libya for å håndheve flyforbudssonen over Libya og beskytte sivile i borgerkrigen i landet. Operasjonen startet 23. mars 2011 og opphørte 31. oktober 2011. Den etterfulgte Operasjon Odyssey Dawn. NATO anså operasjonen som basert på FNs sikkerhetsråds resolusjon 1973. 

18 land bidro til operasjonen. I tillegg til NATO-landene Belgia, Bulgaria, Canada, Danmark, Frankrike, Hellas, Italia, Nederland, Norge, Romania, Spania, Storbritannia, Tyrkia og USA, var også De forente arabiske emirater, Jordan, Qatar og Sverige, med i Operasjon Unified Protector.

## Norges deltagelse
Den norske deltagelsen i luftkrigsoperasjonene over Libya ble vedtatt i ekstraordinært statsråd 23. mars 2011 i form av «Fullmakt til deltakelse med norske militære bidrag i operasjoner til gjennomføring av FNs sikkerhetsrådsresolusjon 1973 (2011).» 

Norge bidro med seks F-16 kampfly og et Hercules transportfly til operasjonen, samt liaisonoffiserer i Izmir i Tyrkia og Poggio Renatico i Italia. Kampflyene var stasjonert på Soúdabasen på Kreta og deltok fra 21. mars til 1. august 2011 med første tokt over Libya 24. mars. 

Innsatsen var de første dagene, fra 21. til 30. mars, en del av Operasjon Odyssey Dawn. De norske kampflyene fløy ​583 tokt og slapp ​569 bomber over Libya.

## Referanser


## Eksterne lenker
* NATO and Libya, fra NATO
Hamsun-Selskapet

**Hamsun-Selskapet** er et litterært selskap som har som formål å fremme interesse for og kunnskap om Knut Hamsuns forfatterskap. Selskapet ble stiftet under litteraturfestivalen Hamsundagene på Hamarøy i 1988  Hovedkontoret ligger på Hamarøy, og lokalavdelinger finnes i Lom og Oslo. Hamsun-Selskapet var i svært mange år knyttet til Hamsun-gruppa ved Institutt for kultur og litteratur ved Universitetet i Tromsø.

Selskapet ble ledet av Nils Magne Knutsen fra 1988 til 2000, av Even Arntzen fra 2000 til 2012, Wenche Rokkan Iversen 2012-2014 og ledes fra 2014 av Hege Faust.

Hamsun-Selskapet hadde helt fra det ble startet ansvaret for litteraturseminaret under Hamsundagene på Hamarøy. Fra 2009 har arrangementet flere ganger skjedd i samarbeid med Hamsunsenteret. 

Hamsun-Selskapet ga fra 1988 til 2018 ut Hamsun-selskapets skriftserie, et vitenskapelig tidsskrift. I alt er det 32 utgivelser i skriftserien.

Under Hamsundagene i 1988, da Hamsun-Selskapet ble stiftet, lanserte initiativtakerne samtidig for første gang ideen om et Hamsunsenter på Hamarøy. Senteret ble en realitet i 2009, og kalles rett og slett Hamsunsenteret. 

## Referanser


## Eksterne lenker
* 
* 
* Hamsundagene
* Hamsunsenter
Oskar Henningsson

**Oskar Henningsson** (født 1985) er en svensk profesjonell golfspiller på Europatouren.

Henningsson ble profesjonell i 2004. Etter å ha mistet spilleretten på Challenge Tour i 2008, gjennomførte han Europatourens kvalifiseringsskole, en kvalifiseringsturnering som han vant. Han fikk dermed spillerett på Europatouren for sesongen 2009. Den sesongen fikk han sin første seier da han vant i Tsjekkia. Uka før fikk han en fjerdeplass i SAS Masters i Sverige. Han endte sesongen på 68.-plass på tourens pengeliste. 

## Meritter
### Seire på Europatouren
* 2009 Moravia Silesia Open presented by ALO Diamonds

## Eksterne lenker
*
Anfo

**Anfo** kan vise til:

* ANFO, er en forkortelse for ammoniumnitrate/fuel oil, og er et meget stabilt høyeksplosivt sprengstoff
* Anfo, kommune i Lombardia, Italia
Harrison Birtwistle

**Harrison Paul Birtwistle** (1934–2022) var en britisk samtidskomponist.

## Liv og virke
### Bakgrunn
Harrison Birtwistles foreldre, Fred og Madge Birtwistle, drev et bakeri, og hans interersse for musikk ble oppmuntret av hans mor. Hun kjøpte ham en klarinett da han var syv år gammel, of arrangerte undervisning for ham med en lokal korpsleder. Birtwistle studerte senere klarinett og komposisjon ved Royal Northern College of Music i Manchester.

### Karriere
Sammen med komponistene Peter Maxwell Davies, Alexander Goehr, John Ogdon og Elgar Howarth dannet han New Music Manchester Group, som organiserte framføringer av seriell musikk og annen santidsmusikk.

Birtwistle arbeidet som musikklærer og fortsatte sine musikkstudiet i USA. I 1975 ble han musikalsk leder av det nyopprettede Royal National Theatre i London og hadde denne posten fram til 1988. Fra 1994 til 2001 var han *[[Henry Purcell]] Professor* i komposisjon ved King’s College i London.

### Komposisjonsstil
Birtwistles komposisjoner holdes i en kompleks, modernistisk stil. De tidlige verkene er influert av Igor Stravinskij og Olivier Messiaen og måten han stiller klangblokker opp mot hverandre sammenlignes med Edgard Varèses komposisjoner.

Harrison Birtwistle hadde et slag i 2021 og døde i sitt hjem i Mere i Wiltshire den 18. april 2022, i en alder av 87 år.

### Utmerkelser
Birtwistle fikk en rekke priser og utmerkelser, blant andre Grawemeyer Award i 1986, Ernst von Siemens' musikkpris i 1995 og den engelsek sowie den British Order of the Companions of Honour 2001. I 1986 ble han tatt opp som Chevalier des Arts et des Lettres og i 1988 ble han adlet. I 2003 fikk han Royal Philharmonic Societys høythengende *Music Award*.

## Verk
* Orkesterverk
** *The Triumph of Time* (1971)
** *Earth Dances* (1986)
* Operaer
** *Punch and Judy* (1967)
** *The Mask of Orpheus* (1984, 1987 vant Grawemeyer Award)
** *Gawain* (1990)
** *Die zweite Mrs. Kong*' (1994)
** *The Last Supper* (2000)
** *The Io Passion* (2004 uroppført ved Aldeburgh Almeida Opera)
** *Minotaur* (2008)
* Filmmusikk
** *The Offence* (regi Sidney Lumet, 1972)
* Andre verk
** *Refrains and Choruses* (blåsekvintett, 1957)
** *Tragoedia* for fløyte, obo, klarinett, fagott, horn, harpe og strykekvartett(1965) for Melos Ensemble
** *Grimethorpe Aria*, for brassband (1973)
** *Harrison's Clocks* (Stücke für Klavier, 1998)
** *Nine Settings of Celan* (1989–96) for sopran, to klarinetter ,bratsj, cello, kontrabass

## Referanser


## Litteratur
* Robert Adlington: *The Music of Harrison Birtwistle*. Cambridge University Press 2006. ISBN 978-0-521-02780-9

## Eksterne lenker
* 
* 
* 
*  Literatur über Harrison Birtwistle i Bibliographie des Musikschrifttums
*  Einführung zu Birtwistle bei compositiontoday.com
Giro d’Italia 1999

**Giro d'Italia 1999** var den 82. utgaven av Giro d'Italia. Rittet ble arrangert fra 15. mai til 6. juni. Italieneren Ivan Gotti vant sammenlagt. 

Fjorårsvinneren Marco Pantani ledet sammenlagt etter 20 etapper, men ble diskvalifisert før 21. etappe for for høye hematokrit-verdier, og hele laget hans, Mercatone Uno-Bianchi, trakk seg fra rittet.

Pantani og sprinteren Mario Cipollini vant fire etapper hver, mens Laurent Jalabert vant tre etapper.

## Etappene

### [[Rosa trøye (Giro d'Italia)|Sammenlagt – ''maglia rosa'']]

### [[Poengtrøya (Giro d'Italia)|Poengtrøya – ''maglia ciclamino'']]

### [[Klatretrøya (Giro d'Italia)|Klatretrøya – ''maglia verde'']]

## Referanser
Richard S. Johnson

**Carl Richard Stanley Johnson** (født 1976) er en svensk profesjonell golfspiller med seire på både PGA-touren og Europatouren.

## Meritter
### Seire på PGA-touren
* 2008 U.S. Bank Championship in Milwaukee

### Seire på Europatouren
* 2010 Nordea Scandinavian Masters
* 2002 ANZ Championship

### Seire på Challenge Tour
* 1999 Neuchâtel Open Golf Trophy

## Eksterne lenker
*
Krossen (Kristiansand)

**Krossen** er et område i Kristiansand kommune i bydelen Grim ved Setesdalsveien mellom Dalane, Suldalen og Møllevann. Sentralt på stedet er det et veikryss hvor Setesdalsveien møter Møllevannsveien og Suldalsveien. Tidligere hadde Krossen holdeplass for tog på Setesdalsbanen og senere Sørlandsbanen, 2,2 km fra Kristiansand stasjon. Krossen skole ligger på Krossen.

## Referanser
Demba Savage

**Demba Savage** (født 17. juni 1988 i Banjul) er en gambisk fotballspiller som spiller for den finske klubben FC Honka. 

## Karriere
Savage begynte å spille fotball i gatene i Banjul. Etter å ha blitt ferdig utdannet spilte han for Warriors FC og Rio FC. I 2003 signerte han for Gambia Ports Authority FC.

I 2005 signerte han for den finske andredivisjonsklubben Kokkolan Palloveikot. I august 2008 signerte han for FC Honka.

## Referanser


## Eksterne lenker
*
Amrum

**Amrum** (nordfrisisk: *Oomram*) er den minste av de nordfrisiske øyer i distriktet Nordfriesland i den tyske delstaten Slesvig-Holsten. Den halvmåneformede øya er ca. 11&nbsp;km lang fra nord til syd og har et areal på 20&nbsp;km². Naboøyer er Sild i nord og Før i øst. På Amrum finnes fem bygder: Norddorf, Nebel, Süddorf, Steenodde og Wittdün. I Wittdün finnes ogsǎ fergeleiet med fergesamband til naboøya Før og til Dagebüll på fastlandet. Der er også fergesamband til Halligene Langeness og Hooge og til Schlüttsiel på fastlandet. Viktigste severdigheter på Amrum er fyrtårnet (67,7 m.o.h.) og gravsteiner fra 1700-tallet som finnes på gravlunden ved kirka i Nebel. Gravsteinene har ofte lange tekster som forteller om livet til den døde, og kalles derfor «snakkende steiner» (tysk: *Sprechende Grabsteine*). Sjøfareren Hark Olufs ble født på Amrum.

## Eksterne lenker
*
Per-Ulrik Johansson

**Per-Ulrik Johansson** (født 1966) er en svensk profesjonell golfspiller på Europatouren og PGA-touren.

Etter å studert ved Arizona State University på et golfstipend, ble Johansson proff i 1990.  Allerede året etter vant han sin første turnering på Europatouren, og ble Årets nykommer på touren. I de første ti årene på touren var han på topp-ti på pengelisten fire ganger. 

Han fikk spillerett på PGA-touren i 2001 via kvalifiseringsskolen i 2000. Men på hans fire år på den touren ble en årlig sjetteplass hans beste plasseringer. Hans beste plassering i en major-turnering var en delt 8.-plass i PGA Championship.

Johansson spilte for Europa i Ryder Cup to ganger, 1995 og 1997. Begge ganger vant Europa. Han var i 1991 med på å vinne lagturneringene Dunhill Cup og World Cup for Sverige.

## Meritter
### Seire på Europatouren
* 2007 The Russian Open Golf Championship
* 1997 Alamo English Open, Smurfit European Open
* 1996 Smurfit European Open
* 1994 Chemapol Trophy Czech Open
* 1991 Renault Belgian Open

## Lagturneringer
* Ryder Cup: 1995, 1997
* Alfred Dunhill Cup (for Sverige): 1991, 1992, 1995, 1997, 1998, 2000
* World Cup of Golf (for Sverige): 1991, 1992, 1997

## Utmerkelser
* 1991 Sir Henry Cotton Rookie of the Year Award (Årets nykommer på Europatouren)

## Eksterne lenker
* 
*
Michael Jonzon

**Michael Jonzon** (født 1972) er en svensk profesjonell golfspiller med seire på blant annet Europatouren.

## Meritter

### Seire på Europatouren
* 2009 Castelló Masters Costa Azahar
* 1997 Portuguese Open

### Seire på Challenge Tour
* 2003 Galeria Kaufhof Pokal Challenge, Rolex Trophy

## Eksterne lenker
*
Ideelt Sett

***Ideelt sett*** er et digitalt nyhetsbrev som ble etablert i 2005, og utgis av Stiftelsen Soria Moria.

Målgruppen er ansatte i organisasjoner, leverandører og andre som har interesser i ideell sektor. Ideelt Sett sendes også til flere eksterne nyhetsredaksjoner som benytter nyhetsbrevet som referansekilde for egne nyheter. Nyhetsbrevet har vært medlem av Fagpressen siden januar 2010. 

Nyhetsbrevet utgis ca 40 ganger i året og hadde pr juli 2011 1&nbsp;300 registrerte mottakere. 

## Eksterne lenker
* Presentasjon på Fagpressen
* Presentasjon hos utgiveren
Fredløse hjerter

***Fredløse hjerter*** er en roman skrevet av Margit Sandemo i 1966. Originalens tittel var *Vredens natt*, og den har blitt publisert i flere ukeblader i Norden, samt ulike bokutgaver. 

Det er en kjærlighetsroman med handling fra 1400-tallet, om opprøret mot danskeveldet i Norge. Kong Kristians danske vasaller har pint det norske folket over lang tid, og nordmennene reiser seg til opprør. Hovedpersonen er den adelige Magnus Maar, og hans trofaste følgesvenn Endre, som kidnapper den unge vakre fyrstinne Maria av Brantenberg, gift med en av den danske kongens fogder. En flukt begynner for trekløvret, og en gryende kjærlighet oppstår til slutt mellom Maria og Endre. Deler av denne romanen er også lagt til Valdres. Den er utgitt som bok nr 3 i serien *Margit Sandemos beste føljetonger*.

## Utgivelser i utvalg
* *Margit Sandemos beste føljetonger nr. 3*, Bladkompaniet 1981 ISBN 82-509-1009-5
* *Margit Sandemos beste*, dobbeltbok, Schibsted 2005

## Litteratur
**Kjære Margit!: Et festskrift til Nordens folkelesningsdronning; Margit Sandemo 70 år*, Bladkompaniet 1994
Olav Lian

**Olav Lian** (1906&ndash;2000) var en kjent norsk skiløper i mellomkrigstiden. Han var opprinnelig fra Lian gård i Frol i nåværende Levanger kommune i Trøndelag. Som aktiv representerte han Frol Skilag, BUL og Idrettslaget Sverre.

## Biografi
Olav Lian var én av sju brødre som alle var aktive skiløpere. Lian ble norgesmester i kombinert i 1933 og 1935, og han kom på andreplass i kombinert i 1937 og 1938. Han ble nummer tre i 17&nbsp;km langrenn i NM 1936. I VM 1934 ble han nr. 39 på 17&nbsp;km, nr. 22 i kombinert og nr. 12 på 50&nbsp;km. Han ble også tatt ut til OL i 1936.

Som voksen bodde Olav Lian i Trondheim, og drev  skifabrikken Trønderski, som han også var med og startet. Under andre verdenskrig var han med i motstandsbevegelsen i Trondheim.
## Heder
* Kongepokalen 1936 for Frol Skilag
* Kongepokalen 1935 for Freidig
* Kongepokalen 1933 for Freidig
* Kongepokalen 1931 for Freidig

## Referanser




## Kilder
* 
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*, s. 102. Skiforlaget - Erling Ranheim, Oslo 1955.

## Eksterne lenker
* Om Olav Lian hos Frol IL
* Oversikt over kongepokalvinnere hos skiforbundet.no (pdf-fil)
Slaget om Hiep Hoa

**Slaget om Hiep Hoa** var et mindre slag under Vietnamkrigen som fant sted natt til 22. november 1963.

Slaget begynte med at rundt 500 FNL-soldater stormet den amerikanske spesialstyrkebasen ved Hiep Hoa, hvor fire amerikanske soldater ble meldt savnet. Vietnamesiske kommandoenheter og amerikanske spesialstyrker utkjempet deretter harde slag hvor maskinvåpen ble benyttet av begge sider, men amerikanerne tapte til slutt slaget da en nordvietnamesisk artillerienhet ankom. Dette var første gang en slik base ble stormet under Vietnamkrigen. Isaac Camacho, en av de fire savnede amerikanske soldatene, ble senere den første til å flykte fra en av FNLs fangeleirer.

## Referanser
1. serierunde i Premier League 2011/12

**1. serierunde i [[Premier League]] [[Premier League 2011/12|2011/12]]** begynte lørdag 13. august med fem kamper klokka 15:00 før Newcastle og Arsenal avsluttet dagen med kveldskampen kl. 17.30. Søndag 14. august spilte Stoke mot Chelsea kl. 13.30, før West Bromwich tok imot regjerende seriemestere Manchester United kl. 16.00. Mandag 15. august tok Manchester City imot Swansea der hjemmelaget vant 4-0. Kampen mellom Tottenham og Everton i London ble utsatt på grunn av opptøyer i England, og gjennomført 11. januar 2012.

*Alle kamptidspunkter er i henhold til lokal tid i Storbritannia.*

----

----

----

----

----

----

----

----

----

## Tabell
Tabellen etter 1. serierunde*

* Tottenham-Everton kampen er ikke tatt med.*

----

## Eksterne lenker
* Premier League 2011/12: Terminliste og resultater  på altomfotball.no
Kituro RC

**Kituro Rugby Club** er en belgisk rugbyklubb fra Brussel (Schaerbeek), dannet i 1961.

## Meritter
* 1. divisjon vinner (**4**) : 1967, 1996, 2009, 2011.
* *Coupe de Belgique* (**6**) : 1969, 1977, 1981, 1983, 1993, 1998.

## Eksterne lenker
*
Slaget om Chan La

**Slaget om Chan La** var et slag under Vietnamkrigen som fant sted den 23. desember 1963.

Slaget ble innledet av at FNL angrep et sørvietnamesisk våpenlager i Chan La (vietnamesisk: Chà Là) i Ca Mau-provinsen. De sørvietnamesiske forsvarerne mistet over 400 soldater ettersom FNL angrep basen med tungt artilleri og tungt maskingeværskyts. De amerikanske styrkene, som ble sendt inn for å komme sine sørvietnamesiske allierte til unnsetning, mistet 18 fly og helikoptre ettersom de var utsatt for FNLs maskingeværposisjoner. FNL trakk seg imidlertid til slutt tilbake etter at amerikansk artilleri hadde ødelagt geriljaens forsyningslinjer.

## Kilder
*Quoc Vinh, Tran(1965), Quan Doi Nhan Dan: Resolutely defeat the American aggressors. Hanoi, Vietnam.
*Lịch sử chiến thuật Quân đội Nhân dân Việt Nam 1944 – 1975 – Tập 2 (History of Tactics of the Vietnam People's Army 1944 – 1975 – Vol. 2, People's Army Publishing House, Hanoi, 2005.

## Eksterne lenker
Passage (in Vietnamese) from "History of Tactics of the Vietnam People's Army 1944 - 1975 - Vol. 2"
David Lammy

**David Lindon Lammy** (født 19. juli 1972) er en britisk Labour Party-politiker som har vært parlamentsmedlem for Tottenham siden 2000.

Lammy har uttalt seg om britisk slavehistorie, både som kulturminister (*Minister for the Arts*) for å markere 200-årsjubileet for slutten på slavehandelen i Storbritannia i 1807 og fordi han mistenker at det var slaver blant hans forfedre.

## Tidlig liv og utdannelse

Lammy ble født i Tottenham nord i London av to guyanske foreldre og oppdradd av hans mor etter at faren forlot familien. Lammy vektlegger det å ha blitt oppdradd av en enslig forelder som grunnen til at han har engasjert seg i «*positive parenting*» og han har offentlig gått inn for at fedre bør være mer aktive i deres barns liv. Lammy startet organisasjonen Black Fatherhood in the 21st Century, som forsøker a utfordre på områder rundt fedres roller, spesielt i den svarte arbeiderklassebefolkningen. Lammy har forsøkt å utfordre, ved å benytte seg selv som eksempel, forestillingen om at det er få positive og karrieredrivende svarte menn i England.

## Referanser


## Eksterne lenker
* 
* 
* 
* David Lammy offisiell nettside
*
Marlene Hedblom

**Marlene Hedblom** (født 1972) er en svensk profesjonell golfspiller som har spilt på Ladies European Tour (LET) og LPGA-touren.

Hedblom ble profesjonell i 1996. Broren Peter er også golfproff.
## Meritter
### Seire på LET
* 2003 Biarritz Ladies Classic

## Eksterne lenker
* Profil på lpga.com
Alt som er

**Alt som er** er et tidligere registrert trossamfunn, stiftet i 1994. Det ble dannet av advokat Øyvind Solberg, hvor han fungerer som forstander. Det er per august 2016 uvisst i hvilken grad trossamfunnet er aktivt og hvor mange medlemmer det har. I 2014 ble Alt som er slettet fra fylkesmannens register over trossamfunn som mottar statsstøtte.

## Bakgrunn
Alt som er søker å være et trossamfunn som *ikke* legger begrensninger på hva dets medlemmer kan tro. Som trossamfunn er Alt som er noe utradisjonelt. Videre er Alt som er mot statsstøtteordningen til trossamfunn, og hevder å betale tilbake ut statsstøtten direkte tilbake til sine medlemmer.

## Tvangssletting
I september 2014 vedtok Fylkesmannen i Oslo og Akershus at trossamfunnet skulles tvangsslettes fra listen over trossamfunn som mottar statstilskudd. Begrunnelsen var at trossamfunnet ikke oppfylte kravet om at «den religiøse virksomheten er av et visst omfang, og at den knyttes opp mot jevnlig møtevirksomhet».

## Referanser


## Eksterne lenker
* Tro på "alt som er", få 500 kroner årlig, Artikkel på Fritanke.no
* Alt som er, offisielt nettsted
Volkswagen Polo S 1600 WRC

**VW Polo S 2000** er en bil som ble konstruert av Volkswagen for satsing i Verdensmesterskapet i rally i 2004.

Det ble kun bygget seks biler før VW bestemte seg for ikke å satse videre, av dem ble fem solgt til private personer og rallyteam. Bilene skilte seg mye ut i fra en vanlig VW, med blant annet lettvekts-karosseri, brede skjermer og nye støtfangere, i tillegg til et mer avansert understell, motor og girkasse.

Bilene er fremdeles intakt i dag og befinner seg i følgende land:
*2 biler er i Belgia, #004 og #002
*1 bil er i Norge, #001
*1 bil er utstilt i VW sitt museum i Tyskland, #006
*1 bil står i Sverige, #003
*1 bil står i Spania, #005

## Referanser


## Eksterne lenker